**Lumea imi parea o cifra**

*Mihai Eminescu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Lumea imi parea o cifra, oamenii imi pareau morti,

Masti, ce rad dupa comanda, cari ies de dupa porti

Si dispar - papusi maiestre, ce ca sunt nici ca nu stiu

Si-ntr-o lume de cadavre cautam un suflet viu:

Ma zbateam dorind viata, cu ce sete eu catam

Precum cel ce se ineaca se acata de-orice ram.

Dibuit-am in stiinte, in maxime, in poezie,

Dara toate imi parura sura, stearpa teorie.

N-aveam scop in asta lume, nici n-aveam ce sa traiesc

Pana cand...blestam momentul!...pan'ce-a fost sa te-ntalnesc.

Oare sunt eu tot acelasi? Singur nu mai ma-nteleg:

De clipirea genei tale putui viata sa mi-o leg.

Eram mandru - injosirea, ba sclavia ma inveti:

Ma dispretuiesc pe mine...ce mai are astazi pret?

Imi parea ca imparatii sunt pe lume un nimic

Caci ei nu tineau in mana degetul tau dulce, mic,

Incepusem s-am in lume ceva ce platea mai mult

Decat lumea, decat totul ce putusem sa ascult:

Ma miram cum de pierdusem ochii pentru tot ce fu?

Toate existau sub soare, pentru ca existi si tu.